Warlene e oa kalet ha tenn an darempredoù etre ar gouarnamant ha bed ar arzoù hag ar sevenadur.  Aet eo an traoù war washaat c'hoazh ha kaletaet eo an tabutoù.  An arzourien a lavar e vez skoet gant ar sevenadur da gas da benn ur politikerezh frankizel lorbus.  Gwir eo e vez skoet gant rannoù all, servijoù foran all, a zo da vezañ koazhet hag adframmet.  Erru faez eo an dud a vicher. Digresket eo bet skoazelloù ar Stad evit an  arvestoù bev ar bloaz-mañ c'hoazh, gant kresk ar prizioù hag ar muzulioù nevez. Souezhadenn all, digresket e vo c'hoazh ha start gant Bercy e 2011, 2012 et 2013 !  An dagadenn nec'husañ a chom hini adreizh ar Strollegezhioù Lec'hel ha dilemel an taos micherel a viro ouzh an departamantoù hag ar rannvroioù da skoazellañ ar sevenadur peurgetket. Dre stourmoù ar gevredigezh eo bet roet en-dro d'ar Strollegezhioù Lec'hel o barregezhioiù war ar sevenadur hag ar sportoù. Ar gudenn bennañ koulskoude a chom da  gaout gwarant an arc'hantaouiñ d'ar Strollegezhioù evit ar rannoù-se.  Evit ar mare n'eo ket graet an afer c'hoazh. Pep tra a vez graet evit kaout ur mell reuz evit arc'hantaouiñ ar sevenadur.  Gant un ugent departamant bennak zo bet "rakjedet" adaozañ ar budjedoù ha digresket budjed ar sevenadur eus 20% well-wazh, se evit kempouezañ an dispignoù sokial nevez ha ret.  Didruez e vez kaset da benn ur raktres a c'hellfe kas d'an traoñ ur bern lec'hioù arzoù hag arvestoù, festivalioù,  kompagnunezhioù, ha lemel politikerezhioù sevenadurel en diabarzh hag en diavaez.   Da skouer eo bet digresket e 2010 e skoaziadenn eus 20 % d'an holl frammoù sevenadur ha sportoù gant Kuzul departamant Ill-ha-Gwilun, 'neus kudennoù arc'hant. Ur c'holl 93 000 euro evit ar C'hBB. Evit kempouezañ ar budjed e vefe ret kreskiñ priz ar bilhed eus 10% well-wazh, pe lemel tri arvest, pe skarzhañ tri implijad ! Spi hon eus e vo cheñchet penn d'ar vazh gant kuzulierien hon departamant, ha ne vo ket digresket didruez pa vo  mouezhiet evit ar budjed ouzhpenn.   Goulenn a reomp da brezidanted an holl zepartamantoù ma vo graet un dekred gourse evit echuiñ gant an digreskoù, a-raok kaout ur c'hendiviz ledan gant ar Stad, ar Strollegezhioù Lec'hel hag an dud a vicher evit gwareziñ ar arzoù, ar sevenadur hag ar sportoù diouzh ur c'holl arc'hantaouiñ.  An arzourien hag an dud e karg er sevenadur a fell dezho ma vo kemeret e kont ho kinnigoù adreizh, evit labelioù nevez peurgetket (poloù broadel arzoù ar sirk, kreizennoù  broadel arzoù ar straed, poloù europeat...), an deskadurezh arzel, an demokratelaat sevenadurel hag an obererezh sevenadurel etrevroadel. Goulenn a reont ur gwir bolitikerezh evit an implijoù arzel hag evit ma pado ar reolennoù a-ziforc'h evit asurañs dilabour an arzourien ha teknisianed an arvestoù. Evit arc'hantaouiñ kement-se e fell dezho kaout ur steuñv adlañs ha diorren. Komprenet 'peus e hetont kreñv ma vo ur politikerezh uhelek evit an arzoù hag ar sevenadur.  Spi hon eus e vo dibabet gant ar  gouarnamant hent ar c'hendivizoù ha n'eo ket hini an emgannoù…